Eelnõu

NARVA LINNAVOLIKOGU
MÄÄRUS

Narva                                                                                                     __.__.____nr ____

Narva Linnavolikogu 17.01.2008. a määruse nr 6 „Narva linna koolieelsete munitsipaallasteasutuste muude kulude vanemate poolt kaetava osa määra kehtestamine“ muutmine

Määrus kehtestatakse koolieelse lasteasutuse seaduse § 27 lõike 4 alusel
Linnavolikogu  m ä ä r a b:

§ 1.  Muudetakse Narva Linnavolikogu 17.01.2008. a määrus nr 6 „Narva linna koolieelsete munitsipaallasteasutuste muude kulude vanemate poolt kaetava osa määra kehtestamine“, täiendades § 2 lõikega 12 järgmises sõnastuses:
„(12) Vanema osa määr moodustab 0,00 eurot kuus ühe lapse kohta ajavahemikul 11.03.-11.04.2021“.
§ 2. Määrust rakendatakse alates 11.03.2021. a.

§ 3. Määrus kehtib kuni 11.04.2021. a.
§ 4. Määrus jõustub seadusega sätestatud korras.

Tatjana Stolfat
Linnavolikogu esimees

Narva Linnavalitsus

Peetri 5 

20308 NARVA                                                                             10.03.2021. a nr 3.1-19/4
Õ I E N D

Määrus kehtestatakse koolieelse lasteasutuse seaduse § 27 lõike 4 alusel
Narva Linnavolikogu 17.01.2008. a määrusega nr 6 „Narva linna koolieelsete munitsipaallasteasutuste muude kulude vanemate poolt kaetava osa määra kehtestamine“ on kehtestatud lasteasutuste kulude vanemate poolt kaetava osa määr, mis suunatakse majandamiskulude, personali palgakulude, personalikuludega kaasnevate maksude ja sotsiaalkindlustusmaksete, õppevahendite kulude katmiseks ning selle arvestamise ja kasutamise tingimused.
Vabariigi Valitsus võttis 09.03.2021. a vastu korralduse nr 111 „Vabariigi Valitsuse 19. augusti 2020. a korralduse nr 282 „COVID-19 haiguse leviku tõkestamiseks vajalikud meetmed ja piirangud“ muutmine“, millega kehtestas uued piirangud Covid-19 viirusnakkushaiguse leviku tõkestamiseks. Samas annab Vabariigi Valitsuse tungiva soovituse lastevanematele mitte viia lapsi ilma hädavajaduseta lasteaeda ega lastehoidu. Tavapärase lasteaiateenuse kasutamine on viiruskriisi tõttu lapsevanemast mitteolenevatel põhjustel takistatud. Võttes arvesse asjaolu, et Narva linnas on Covid-19 nakatumise määr üks suuremaid Eestis ja eesmärgiga aidata viirusnakkushaiguse leviku tõkestamisele kaasa, kehtestatakse koolieelsete lasteasutuste muude kulude vanemate poolt kaetava osa määr 0,00 eurot kuus ajavahemikul 11.03.-11.04.2021.
Narva linnale jäävad selle otsusega laekumata (summad on arvutatud veebruarikuus väljastatud arvete alusel) orienteeruvalt 65 000 eurot. See on ühtlasi ka orienteeruv laekumata tasu kuupikkuse kohta.

1. Esitada Narva Linnavolikogusse läbivaatamiseks ja kinnitamiseks määruse „Narva Linnavolikogu 17.01.2008. a määruse nr 6 „Narva linna koolieelsete munitsipaallasteasutuste muude kulude vanemate poolt kaetava osa määra kehtestamine“ muutmine“ eelnõu.

2. Volitada Narva Linnavalitsuse Kultuuriosakonna juhatajat pr Viktoria Lutust antud küsimust ette kandma Narva Linnavolikogus.

